ทันเกมส์ ภาคบ่าย – บล.ไทยพาณิชย์
บล.ไทยพาณิชย์ ระบุเทคนิคเช้านี้
12 ต.ค. 2558

สรุปภาวะตลาดภาคเช้า : SET แกว่งแคบในแดนลบ – SET เริ่มต้นวันแรกของสัปดาห์ด้วยการแกว่งแคบๆในแดนลบ หลังสัปดาห์ก่อนฟื้นขึ้นโดดเด่น ส่วนปัจจัยกำหนดทิศทางตลาด ยังไม่มีอะไรนักในเช้านี้ มีเพียงความคืบหน้าของมาตรการกระตุ้นตลาดอสังหาริมทรัพย์ ซึ่งรองนายกฯ สมคิด กล่าวว่าเตรียมหารือนายกฯ ก่อนนำเสนอครม. หลังก.คลัง เสนอมาตรการมาแล้ว เป็นปัจจัยหนุนหุ้นกลุ่มที่อยู่อาศัยปรับขึ้นโดดเด่นกว่าตลาด
ทั้งนี้ SET ปิดตลาดภาคเช้าที่ระดับ 1,409.20 จุด, -2.13 จุด ด้วยมูลค่าซื้อขายที่ระดับ 2.5 หมื่นลบ. กลุ่มหลักปิดบวกลบไม่มากนัก โดยแบงก์ พลังงาน และ ICT ปิดลบ -0.6% -0.4% และ -0.2% ตามลำดับ ที่โดดเด่น คือ Prop ปิดบวก +1.4% ด้านตลาดภูมิภาคส่วนใหญ่อยู่ในแดนบวก
 
กลยุทธ์ที่แนะนำ :
ช่วงบ่าย: คาดทรงตัวถึงอ่อนตัว โดยมองช่วงนี้กรอบบนถูกจำกัดที่ 1,418 จุด ส่วนภาคบ่าย หากหลุดต่ำกว่าจุดต่ำของรอบเช้าที่ 1,407 จุด มีแนวโน้มอ่อนตัวลงมาหาบริเวณ 1,400 จุด ส่วนภาพรวมตลาดสัปดาห์นี้ คาดจะอ่อนตัวลงสลับก่อน โดยให้ระวังความกังวลเรื่องเศรษฐกิจจีน (13 ต.ค. ตัวเลขส่งออก และ 19 ต.ค. GDP ใน 3Q15) กลยุทธ์ ขายทำกำไรบางส่วน โดยเฉพาะหาก SET ต่ำกว่า 1,400 จุด